smcproject/ml-wiki-sentences huggingface dataset:
സെറാടോപിയ എന്ന കുടുംബത്തിൽ പെട്ട ദിനോസർ ആയി ആണ് ആദ്യം ഇവയെ വർഗ്ഗികരിച്ചത് പിന്നെ അത് ഹദ്രോസറോയിഡ് ആണെന്ന് വിലയിരുത്തുകയായിരുന്നു, കാരണം ഇവയുടെ താടി എല്ല് ബാക്ട്രോസോറസ് വിഭാഗവുമായി വളരെ സാമ്യം കാണിച്ചിരുന്നു.
ഇപ്പോൾ ഇവ ഈ രണ്ടിന്നും ഇടയിൽ ഉള്ള ഒരു ജീവിയാക്കാം എന്നും പറയുന്നു ഇതൊക്കെ കൊണ്ട് തന്നെ ഇവ ഒരു ചിമിറ ആണെന്നും കരുതപെടുന്നു.
പ്രായപൂർത്തി ആകാത്ത ഒരു ഫോസ്സിൽ മംഗോളിയിൽ നിന്നും കണ്ടു കിട്ടിയത് ആഴ്സ്റ്റാനോസോറസ് ആണ്  എന്ന് പറയപെടുന്നു എന്നാൽ ഈ ഫോസ്സിലിൽ കുടുതൽ പഠനങ്ങൾ ഇനിയും നടക്കേണ്ടിയിരിക്കുന്നു.
ആവടുതുറ ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
{{ {{{template}}} |1=article
 |date=
 |demospace=
 |multi=
}}{{ {{{template}}}
 |1=article
 |date=
 |demospace=
 |multi= }}
തിരുവനന്തപുരം ജില്ലയിലെ വിഴിഞ്ഞത്തിനടുത്തുള്ള കോട്ടുകാൽ വില്ലേജിലെ ഒരു ഗ്രാമമാണ്‌ ആവടുതുറ .
ഔവ്വടു തുറ എന്നും അറിയപ്പെടുന്നു.
ഔവ്വാടു തുറ തേരുവിള ശ്രീഭദ്രകാളിക്ഷേത്രം പ്രസിദ്ധമാണ്‌.
തമിഴ്‌നാട്ടിലും ആവടു തുറ എന്നൊരു സ്ഥലമുണ്ട്.
തിരുവനന്തപുരം ജില്ലയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ആഴ്‌വാഞ്ചേരി തമ്പ്രാക്കൾ ഇംഗ്ലീഷ് വിലാസം https://ml.wikipedia.org/wiki/Azhvanchery_Thamprakkal
കേരളത്തിലെ ബ്രാഹ്മണ സമുദായത്തിൽ അത്യുന്നത ആത്മീയ പദവി അലങ്കരിച്ചിരുന്ന ആഴ്‌വാഞ്ചേരി മനയിലെ കാരണവരാണ് ആഴ്‌വാഞ്ചേരി തമ്പ്രാക്കൾ .
കേരള ചരിത്രത്തിൽ പ്രധാന സ്ഥാനമുള്ള  തമ്പ്രാക്കൾ ഒരു കാലത്ത് ആചാരാനുഷ്ഠാന പ്രശ്നങ്ങൾ സംബന്ധിച്ച് കേരളത്തിലെ അവസാനവാക്കായിരുന്നു.
കൂടാതെ തിരുവിതാംകൂർ , പെരുമ്പടപ്പ് (കൊച്ചി), സാമൂതിരി മുതലായ രാജവംശങ്ങളിൽ രാജാക്കൻമാരെ ഉപനയനക്രിയയിലൂടെ ക്ഷത്രിയപദവിയിൽ അവരോധിക്കുന്ന ചുമതല തമ്പ്രാക്കൾക്കായിരുന്നു.
കേരളത്തിൽ നമ്പൂതിരി മേധാവിത്വം ആരംഭിച്ചതോടെയാണ് ആഴ്‌വാഞ്ചേരി തമ്പ്രാക്കൾക്ക് പ്രാമാണ്യം കൈവന്നത്.
പദവി
ആഴ്വാഞ്ചേരി മനയിലെ മൂത്ത പുരുഷ സന്താനത്തിനാണ് ആഴ്വാഞ്ചേരി തമ്പ്രാക്കൾ എന്ന സ്ഥാനം ലഭിക്കുക.
ഇപ്പോൽ നിലവിലുള്ള വ്യവസ്ഥയനുസരിച്ച് ദത്തെടുക്കാനും സ്ഥാനം കൈമാറാനും കഴിയില്ല.
പരശുരാമനാണ് തമ്പ്രാക്കൾക്ക് രാജക്കന്മാരുടേയും അവരെ നിയന്ത്രിച്ചിരുന്ന ബ്രാഹ്മണസമൂഹത്തിന്റേയും പരമാധികാരം കൊടുത്തതെന്നാണ് ഒരു വിശ്വാസം.
ബ്രാഹ്മണരെ ശിക്ഷിക്കാൻ അധികാരം ഉണ്ടായിരുന്നത് തമ്പ്രാക്കൾക്ക് മാത്രമായിരുന്നു എന്നും കരുതപ്പെടുന്നു.
മധ്യകാലഘട്ടത്തിൽ യൂറോപ്പിലെ രാജക്കന്മാരെ നിയന്ത്രിച്ചിരുന്ന പോപ്പിന്റെ സ്ഥാനമാണ് തമ്പ്രാക്കൾക്ക് പുരാതന കേരളത്തിലുണ്ടായിരുന്നതെന്നും ചിലർ കരുതുന്നു.
ആട്ടിന്മേലാട്ട്
സ്വാതന്ത്ര്യത്തിനും മുൻപ് കേരളത്തിൽ ബ്രാഹ്മണമേധാവിത്വം രൂഢമായിരുന്ന കാലങ്ങളിൽ അയിത്താചരണത്തോടനുബന്ധിച്ചു ആചരിച്ചിരുന്ന ഒരു സമ്പ്രദായമാണ് ആട്ട് എന്നത്.
സാധാരണക്കാരായ നമ്പൂതിരിമാർ യാത്രചെയ്യുമ്പോൾ "ആ... ഹോയ്" എന്ന് ശബ്ദമുണ്ടാക്കിക്കൊണ്ടാണ് സഞ്ചരിച്ചിരുന്നത്.
ഈ ശബ്ദത്തിലൂടെ തങ്ങളെ തീണ്ടിക്കൂടാത്തവരായി അവർ കണ്ടിരുന്ന മറ്റു ജാതിക്കാരെ വഴിയിൽ നിന്നും മാറിപ്പോകാൻ നിർബൻന്ധിതരാക്കിയിരുന്നു.
എന്നാൽ ആഴ്വാഞ്ചേരി തമ്പ്രാക്കൾ സാധാരണ ബ്രാഹ്മണരിലും ഔന്നത്യം ഉള്ളവരായി കണക്കാക്കപ്പെട്ടിരുന്നവരായിരുന്നതിനാൽ അവർക്ക് പ്രത്യേകമായി ഒരു ആട്ട് സമ്പ്രദായം തുടർന്നു വന്നിരുന്നു.
അതിനെയാണ് ആട്ടിന്മേലാട്ട് എന്നറിയപ്പെട്ടിരുന്നത്.
വരുന്നത് ആഴ്വാഞ്ചേരി തമ്പ്രാക്കളാണെന്നറിയാൻ "ആ... ഹോയ്, ഹോയ്" എന്ന് രണ്ടു വട്ടം ആട്ടിയിരുന്നു.
മുറജപത്തിലെ പങ്ക്
മുറജപത്തിനായി രാജാവ് നീട്ട് (ക്ഷണക്കത്ത്) അയക്കുന്നത് തിരുന്നാവായ, തൃശ്ശൂർ യോഗങ്ങളിലെ വാധ്യാന്മാർക്കും തൈക്കാട്, ചെറുമുക്ക്, കൈമുക്ക് മുതലായ വൈദികർക്കും തെക്കേടത്ത് ഭട്ടതിരിക്കും ആണ്.
രാജാവിന്റെ പ്രതിനിധി നേരിട്ടു പോയി ക്ഷണിക്കേണ്ടുന്നത് ആഴ്‌വാഞ്ചേരി തമ്പ്രാക്കളെയാണ്.
രാജമുദ്രയുള്ള ഉടുപ്പും തലപ്പാവുമൊക്കെ വെച്ചുതന്നെയാണ് രാജപ്രതിനിധിയുടെ യാത്ര.
പ്രതിനിധിക്കൊപ്പം തമ്പ്രാക്കളും പരിവാരങ്ങളും തിരുവനന്തപുരത്തേക്ക് പോകുന്നത് വള്ളത്തിലാണ്.
പൊന്നാനി വരെ മഞ്ചലിലും പിന്നീട് വഞ്ചിയിലും.
ആ വഞ്ചി തുഴയാൻ അവകാശമുള്ളത് അമ്പലപ്പുഴ നായന്മാർക്കാണ്.
24 ദിവസം കൊണ്ട് തിരുവനന്തപുരം വള്ളക്കടവിലെത്തും.
നിലംതൊടാതെ വള്ളക്കടവിൽ നിന്നും മുറജപത്തിന്റെ മണ്ഡപത്തിലേക്ക് തമ്പ്രാക്കളെ കൊണ്ടുപോകും.
മുറജപത്തിനായി വൈദികർ ഒത്തുകൂടുന്നതിനാൽ, അവിടെ വെച്ച് സാമുദായികമായി ഉണ്ടായിട്ടുള്ള തർക്കവിഷയങ്ങളിലും അഭിപ്രായ വ്യത്യാസങ്ങളിലും തമ്പ്രാക്കളുടെ നേതൃത്വത്തിൽ തീർപ്പുണ്ടാക്കും.
തമ്പ്രാക്കളുടെ വിധിയാണ് അന്തിമമായി കണക്കാക്കുന്നത്.
ആഢ്യൻ, ആസ്യൻ എന്നീ നമ്പൂതിരിമാരുടേതിനേക്കാൾ കൂടുതലായിരിക്കും; തമ്പ്രാക്കളുടെ പടിത്തരം (മുറജപത്തിന് വരുന്ന ബ്രാഹ്മണരുടെ ഭക്ഷണം മുതലായുള്ള നിത്യച്ചെലവുകൾ).
തച്ചുടയകൈമളെ അവരോധിക്കുന്ന ചടങ്ങ് ആഴ്വാഞ്ചേരി തമ്പ്രാക്കളുടെ കാർമ്മികത്വത്തിലാണ് നടന്നിരുന്നത്.
ഐതിഹ്യം മുറജപവും സ്വർണ്ണ മൃഗവും
മുറജപത്തിനു പോയ ഒരു നമ്പൂതിരിക്കു സർണ്ണം കൊണ്ട് നിർമ്മിച്ച് ഒരു ആനക്കുട്ടിയെ ദക്ഷിണയായി ലഭിച്ചു.
ഇതും കൊണ്ട് വീട്ടിലേക്ക് പോകുകയായ ബ്രാഹ്മണനോട് ചത്ത ജന്തുവായ ആനയെ പറയ സമുദായത്തിൽ പെട്ട തനിക്ക് അവകാശപ്പെട്ടതാണെന്ന് പാക്കനാർ പറഞ്ഞു.
ഇതു കേട്ട നമ്പൂതിരിക്ക് വളരെയധികം വ്യസനമുണ്ടായി.
അദ്ദേഹം കരച്ചിലാരംഭിച്ചു.
നമ്പൂതിരി കൂട്ടത്തിന്റെ തലപ്പത്ത് ഉണ്ടായിരുന്ന ആഴ്‌വാഞ്ചേരി തമ്പ്രാക്കൾ ആനയെ നിലത്ത് വച്ച് കല്പിച്ചു "ഉം നടക്ക്", ആന പിറകേ നടന്നുവെന്നാണ് ഐതിഹ്യം.
അപ്പോൾ പാക്കനാർ "എല്ലാ തമ്പ്രാക്കളും തമ്പ്രാക്കളല്ല, ആഴ്‌വാഞ്ചേരി തമ്പ്രാക്കളാണ് തമ്പ്രാക്കൾ" , എന്ന് പാടിയത്രേ.
സ്വർണ്ണ മൃഗം, ആനക്കുട്ടിയല്ല പശുവാണെനും തമ്പ്രാക്കൾ തന്നെയായിരുന്നു ആ പശുവിനെ കെട്ടിയെടുപ്പിച്ചു കൊണ്ടുപോയിരുന്നതെന്നും ഒരു പാഠം ഐതിഹ്യമാലയിൽ കാണാം.
സ്വർണ്ണപ്പശു പുല്ലു തിന്നുക മാത്രമല്ല ചാണകം ഇടുകയും ചെയ്തു എന്നും ഒരു പാഠഭേദം നിലവിലുണ്ട്.
ഇത് ആഴ്‌വാഞ്ചേരി തമ്പ്രാക്കളുടെ മേൽ ദിവ്യത്വമാരോപിക്കാൻ കെട്ടിയുണ്ടാക്കിയ കഥയാണെന്നും ദിവ്യത്തത്തിന്റെ മറവിൽ ബ്രാഹ്മണാധിനിവേശത്തിന്റെ പിടിമുറുക്കാനുള്ള ശ്രമമായി കാണപ്പെടാറുണ്ട്.
എന്നാൻ ഇത് വെറും കെട്ടുകഥയല്ലെന്നും സത്യമാണെന്നും വിശ്വസിക്കുന്നവരും ഉള്ളതായി പറയപ്പെടുന്നു.
മേഴത്തോൾ അഗ്നിഹോത്രി
പറയിപെറ്റ പന്തിരുകുലത്തിലെ ബ്രാഹ്മണപ്രമുഖനായിരുന്ന മേഴത്തോൾ അഗ്നിഹോത്രിയുടെ യജ്ഞങ്ങൾക്കെല്ലാം സ്ഥിരമായി "ബ്രഹ്മൻ" എന്ന സ്ഥാനം വഹിച്ചിരുന്നത് തമ്പ്രാക്കളായിരുന്നുവെന്നും തൊണ്ണൂറ്റി ഒമ്പത് യാഗങ്ങൾ കഴിഞ്ഞപ്പോൾ ദേവേന്ദ്രന്റെ അപേക്ഷനിമിത്തം സ്വയം മഹാവിഷ്ണു പാലക്കാട്ടിനടുത്ത് തൃത്താലയിലായിരുന്ന യജ്ഞശാലയിൽ പ്രത്യക്ഷപ്പെട്ട് തമ്പ്രാക്കളോട് യാഗം നിർത്തിവെക്കുവാൻ ആവശ്യപ്പെട്ടു എന്നും ഒരൈതിഹ്യം നിലവിലുണ്ട്.
ഇങ്ങനെ മഹാവിഷ്ണുവിനെ സ്വന്തം കണ്ണുകൾ കൊണ്ട് കണ്ടു എന്നു വിശ്വസിക്കപ്പെടുന്നതിനാലാണ് തമ്പ്രാക്കൾക്ക് "നേത്രനാരായണൻ" എന്ന സ്ഥാനപ്പേർ ലഭിച്ചതെന്നും പറയപ്പെടുന്നു.
ക്ഷേത്രപ്രവേശന വിളംബരം തമ്പ്രാക്കളുടെ ക്ഷേത്രപ്രവേശന വിളംബരാശംസ
തിരുവിതാംകൂർ മഹാരാജാവായിരുന്ന ചിത്തിര തിരുനാൾ ബാലരാമവർമ്മ , ക്ഷേത്രപ്രവേശന വിളംബരം നടത്തിയപ്പോൾ അതിനെ അനുകൂലിച്ച് നിലപാടെടുത്തത് അക്കാലത്തെ ശങ്കരൻ തമ്പ്രാക്കളാ യിരുന്നു.
പുതിയ തലമുറ എ.ആർ. തമ്പ്രാക്കൾ ആഴ്‌വാഞ്ചേരി മനയ്ക്കൽ രാമൻ തമ്പ്രാക്കൾ എന്ന എ.ആർ. തമ്പ്രാക്കൾ ഈ പരമ്പരയിൽ ആഴ്‌വാഞ്ചേരി തമ്പ്രാക്കൾ പദവി അലങ്കരിച്ചു വന്നിരുന്ന വ്യക്തിയാണ്.
മുൻഗാമികൾ നടത്തിവന്നിരുന്ന പല പരിപാടികളും ഇദ്ദേഹത്തിന്റെ കാലത്ത് നിർത്തുകയുണ്ടായിട്ടുണ്ട്.
ഇദ്ദേഹം 2011 ഫെബ്രുവരി 18-ന് തന്റെ 85-ആം വയസ്സിൽ അന്തരിച്ചു.
എ. ആർ. തമ്പ്രാക്കളുടെ ഏകമകനായ കൃഷ്ണൻ തമ്പ്രാക്കൾ ആണ് ഇപ്പോഴത്തെ തമ്പ്രാക്കൾ.
ഇദ്ദേഹം ജനിച്ചത് 1962-ലാണ്.
ഒരു സംഗീതജ്ഞൻ കൂടിയായ ഇദ്ദേഹത്തിന് ആൺമക്കളില്ലാത്തതിനാൽ തമ്പ്രാക്കൾ എന്ന സ്ഥാനം ഇദ്ദേഹത്തിന്റെ കാലശേഷം നിന്നു പോയേക്കാം.
ചില തീർപ്പുകൾ നിലയ്ക്കലിലെ സംഭവം നിമിത്തം ഉണ്ടായ വിവാദങ്ങൾക്കനുബന്ധിച്ച് അപ്പോൾ തമ്പ്രാക്കളായിരുന്ന എ.ആർ. തമ്പ്രാക്കൾ എടുത്ത തീർപ്പ് അനുസരിച്ചായിരുന്നു ശബരിമല മേൽശാന്തി പുറപ്പെടാ ശാന്തിയായി നിശ്ചയിക്കപ്പെട്ടത്.
ഗുരുവായൂരിലെ മേൽശാന്തിയാകാൻ യാഗാധികാരമില്ലാത്ത തന്ത്രികുടുംബത്തിലെ അംഗത്തിന് അർഹതയില്ല എന്ന തീർപ്പും രാമൻ തമ്പ്രാക്കളുടേതായി ഉണ്ടായിരുന്നു.
ഇതും കാണുക കേരളോല്പത്തി പാക്കനാർ പറയിപെറ്റ പന്തിരുകുലം നമ്പൂതിരി ആതവനാട് വൈരങ്കോട് ഭഗവതി ക്ഷേത്രം അവലംബം
ആഴ്സനിക് ട്രയോക്സൈഡ് ഇംഗ്ലീഷ് വിലാസം https://ml.wikipedia.org/wiki/Arsenic_trioxide
ട്രൈസെനോക്സ് എന്ന ബ്രാൻഡ് നാമത്തിൽ വിൽക്കുന്ന ആഴ്സനിക് ട്രയോക്സൈഡ് ഒരു അജൈവ സംയുക്തവും മരുന്നും ആണ്.
ഒരു വ്യാവസായിക രാസവസ്തു എന്ന നിലയിൽ വുഡ് പ്രിസർവേറ്റീവുകൾ, കീടനാശിനികൾ , ഗ്ലാസ് എന്നിവയുടെ നിർമ്മാണത്തിൽ ഉപയോഗിക്കപ്പെടുന്നു.
അക്യൂട്ട് പ്രോമിലോസൈറ്റിക് രക്താർബുദം എന്നറിയപ്പെടുന്ന ഒരു തരം കാൻസറിനെ ചികിത്സിക്കാൻ ഒരു മരുന്നായി ഇത് ഉപയോഗിക്കുന്നു.
ഛർദ്ദി, വയറിളക്കം, നീർവീക്കം, ശ്വാസം മുട്ടൽ, തലവേദന എന്നിവയാണ് സാധാരണ പാർശ്വഫലങ്ങൾ.
ഗുരുതരമായ പാർശ്വഫലങ്ങളിൽ എപിഎൽ ഡിഫറൻസേഷൻ സിൻഡ്രോം, ഹൃദയ പ്രശ്നങ്ങൾ എന്നിവ ഉൾപ്പെടാം.
ഗർഭകാലത്ത് അല്ലെങ്കിൽ മുലയൂട്ടൽക്കാലത്ത് ഉപയോഗിച്ചാൽ, കുഞ്ഞിന് ദോഷം ചെയ്യും.
ആർസെനിക് ട്രയോക്സൈഡിന് As 2 O 3 എന്ന ഫോർമുലയുണ്ട് .
ക്യാൻസറിൽ ഇത് എങ്ങനെ പ്രവർത്തിക്കുന്നുവെന്ന് പൂർണ്ണമായും വ്യക്തമല്ല.
അമേരിക്കൻ ഐക്യനാടുകളിൽ വൈദ്യശാസ്ത്ര ഉപയോഗത്തിനായി 2000 ൽ ആഴ്സനിക് ട്രയോക്സൈഡ് അംഗീകരിച്ചു.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഉൾപ്പെടുന്നു .
അതിന്റെ വിഷാംശം കാരണം നിരവധി രാജ്യങ്ങളിൽ അതിന്റെ നിർമ്മാണത്തിനും വിൽപ്പനയ്ക്കും നിയന്ത്രണങ്ങളുണ്ട്.
ആർസെനിക് അറിയപ്പെടുന്ന വിഷാംശം ഉണ്ടായിരുന്നിട്ടും, പരമ്പരാഗത ചൈനീസ് വൈദ്യത്തിൽ ആർസെനിക് ട്രയോക്സൈഡ് ഉപയോഗിച്ചു.
ഹോമിയോപ്പതിയിൽ ഇതിനെ ആർസെനിക്കം ആൽബം എന്ന് വിളിക്കുന്നു.
ആഴ്സനിക് ട്രയോക്സൈഡ് ദഹനവ്യവസ്ഥയിലൂടെ ആഗിരണം ചെയ്യപ്പെടുന്നു.
ശ്വസനത്തിലോ ചർമ്മ സമ്പർക്കത്തിലോ വിഷ സാന്നിദ്ധ്യമുണ്ടാവാം.
കഴിക്കുന്നതിലൂടെ ഉണ്ടാകുന്ന അക്യൂട്ട് ആർസെനിക് വിഷത്തിന്റെ ആദ്യ ലക്ഷണങ്ങൾ ദഹനപ്രശ്നങ്ങളാണ്.
ഛർദ്ദി, വയറുവേദന, വയറിളക്കം പലപ്പോഴും രക്തസ്രാവം എന്നിവയുണ്ടാകാം.
പേശീവലിവ്, ഹൃദയ പ്രശ്നങ്ങൾ, കരൾ , വൃക്ക എന്നിവയുടെ പ്രവർത്തനം എന്നിവയേയും ബാധിക്കാം.
ആർസെനിക് ട്രയോക്സൈഡിന്റെ നേർപ്പിച്ച ലായനികൾ പോലും കണ്ണുകളുമായുള്ള സമ്പർക്കത്തിൽ അപകടകരമാണ്.
ഇതിന്റെ വിഷഗുണങ്ങൾ വിപുലമായി ചർച്ച ചെയ്യപ്പെടുന്നുണ്ട്.
വിട്ടുമാറാത്ത ആർസെനിക് വിഷത്തെ ആർസെനിക്കോസിസ് എന്ന് വിളിക്കുന്നു.
ഈ അസുഖം സ്മെൽറ്ററുകളിലെ തൊഴിലാളികളെ ബാധിക്കുന്നു.
കുടിവെള്ളത്തിൽ ഉയർന്ന അളവിൽ (0.3–0.4 ppm) ആർസെനിക് അടങ്ങിയിരിക്കുന്നുവെങ്കിലും , ആർസെനിക് അടിസ്ഥാനമാക്കിയുള്ള ഫാർമസ്യൂട്ടിക്കൽസ് ഉപയോഗിച്ച് ദീർഘകാലത്തേക്ക് ചികിത്സിക്കുന്നുവെങ്കിലും  രോഗസാദ്ധ്യത കൂടുതലാണ്.
ആർസെനിക് ട്രൈഓക്സൈഡ് കൈകാര്യം ചെയ്യുന്നവരിൽ പ്രത്യുൽപാദന പ്രശ്നങ്ങൾ (ഗർഭം അലസൽ, ജനനസമയത്തെ ഭാരക്കുറവ്, വൈകല്യങ്ങൾ) കൂടുതലാണ്.
ഉൽപാദനവും സംഭവവും ആർസെനിക് ഖനി സാങ്ക്റ്റ് ബ്ലാസെൻ, ഓസ്ട്രിയ
ആർസെനിക് സംയുക്തങ്ങളെ ഓക്സീകരിച്ച് ആഴ്സനിക് ട്രയോക്സൈഡ് നിർമ്മിക്കാം.
2 As 2 S 3 + 9 O 2 → 2 As 2 O 3 + 6 SO 2
എന്നിരുന്നാലും മിക്ക ആർസെനിക് ഓക്സൈഡും മറ്റ് അയിരുകളുടെ സംസ്കരണത്തിന്റെ അസ്ഥിര ഉപോൽപ്പന്നമായിട്ടാണ് ലഭിക്കുന്നത്.
ഉദാഹരണത്തിന്, സ്വർണ്ണത്തിലും ചെമ്പ് അടങ്ങിയ അയിരുകളിലുമുള്ള സാധാരണ അശുദ്ധി ആയ ആർസെനോപൈറൈറ്റ് വായുവിൽ ചൂടാക്കിയാൽ ആർസെനിക് ട്രൈഓക്സൈഡിനെ സ്വതന്ത്രമാക്കുന്നു.
അത്തരം ധാതുക്കളുടെ സംസ്കരണം  വിഷബാധകൾക്ക് കാരണമാകാറുണ്ട്
ലബോറട്ടറിയിൽ, ആർസെനിക് ട്രൈക്ലോറൈഡിന്റെ ജലവിശ്ലേഷണത്തിലൂടെ ഇത് തയ്യാറാക്കുന്നു: 2 AsCl 3 + 3 H 2 O → As 2 O 3 + 6 HCl പരാമർശങ്ങൾ
ആഴ്സൻ വെംഗർ ഇംഗ്ലീഷ് വിലാസം https://ml.wikipedia.org/wiki/Arsene_Wenger
ഫ്രഞ്ചുകാരനായ ഫുട്ബോൾ മാനേജറും മുൻ കളിക്കാരനുമാണ് ആഴ്സൻ വെംഗർ (Arsène Wenger; ജനനം: 1949 ഒക്ടോബർ 22).
(1996-2018) മുതൽ ഇംഗ്ലീഷ് പ്രീമിയർ ലീഗ് ക്ലബ്ബായ ആഴ്സണലിന്റെ മാനേജറാണ് അദ്ദേഹം.
അവലംബം പുറം കണ്ണികൾ ആഴ്സൻ വെംഗർ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ആഴ്സൻ വെംഗർ management career statistics at Soccerbase Arsène Wenger profile at Arsenal.com
ആഴ്‌വാർ ഇംഗ്ലീഷ് വിലാസം https://ml.wikipedia.org/wiki/Alvars
തെക്കേ ഇന്ത്യയിലെ 12 വിഷ്ണുഭക്തന്മാരായ സന്ന്യാസിമാരായിരുന്ന കവികളാണ്  ആഴ്‌വാർമാരായി അറിയപ്പെട്ടിരുന്നത്(ஆழ்வார்கள்).
വിഷ്ണുഭക്തന്മാരായ ആഴ്‌വാർമാരും ശിവഭക്തന്മാരായ അറുപത്തിമൂവരും ആണ്, തമിഴ് നാട്ടിൽ ഭക്തിപ്രസ്ഥാനത്തിനു കാരണമായത്.
ഇവരുടെ സാഹിത്യകൃതികളുടെ മൊത്തം ശേഖരത്തെ നാലായിരം ദിവ്യപ്രബന്ധങ്ങൾ എന്നു വിളിക്കുന്നു.
നാഥമുനി എന്ന വൈഷ്ണവാചാര്യൻ ആണ് നാലായിരം പ്രബന്ധങ്ങൾ ശേഖരിച്ച് പുസ്തകത്തിലാക്കിയത് .
താഴെ പറയുന്നവരാണ്, 12 ആഴ്‌വാർമാർ : പൊയ്കൈ ആഴ്‌വാർ ഭൂതത്താഴ്‌വാർ പേയാഴ്‌വാർ:നന്ദകം എന്ന വാളിന്റെ അവതാരമായി കരുതുന്നു.
മയിലാറ്റൂർ ആണ് ജന്മദേശം.
തിരുമഴിചൈ ആഴ്‌വാർ നമ്മാഴ്വാർ മധുരകവിയാഴ്‌വാർ കുലശേഖര ആഴ്‌വാർ പെരിയാഴ്‌വാർ ആണ്ടാൾ തൊണ്ടരാടിപ്പൊടി ആഴ്‌വാർ തിരുപ്പാണാഴ്വാർ തിരുമങ്കൈ ആഴ്‌വാർ അവലംബങ്ങൾ Azhwars എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആവഡി മുനിസിപ്പൽ കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Avadi_Municipal_Corporation
ഇന്ത്യയിലെ തമിഴ്‌നാട്ടിലെ തിരുവള്ളൂർ ജില്ലയിൽ , ചെന്നൈയുടെ പ്രാന്തപ്രദേശമായ ആവഡി ഭരിക്കുന്ന തദ്ദേശ സർക്കാരാണ് ആവടി സിറ്റി മഹാനഗരസഭ (Avadi City Municipal Corporation).
ഭരണത്തലവനായ മേയറുടെ നേതൃത്വത്തിൽ മുനിസിപ്പൽ കമ്മീഷണറാണ് ഇതിന്റെ ഭരണനിർവ്വഹണം നടത്തുന്നത്.
ചെന്നൈ മെട്രോപൊളിറ്റൻ ഏരിയയിലെ നാല് മുനിസിപ്പൽ കോർപ്പറേഷനുകളിൽ ഒന്നാണിത്.
മറ്റ് മൂന്ന് കേന്ദ്രങ്ങൾ ഗ്രേറ്റർ ചെന്നൈ കോർപ്പറേഷൻ, താംബരം സിറ്റി മുനിസിപ്പൽ കോർപ്പറേഷൻ, കാഞ്ചീപുരം സിറ്റി മുനിസിപ്പൽ കോർപ്പറേഷൻ എന്നിവയാണ്.
ചരിത്രവും ഭരണവും
1688-ൽ മദ്രാസിൽ ( ചെന്നൈ ) മുനിസിപ്പൽ കോർപ്പറേഷൻ രൂപീകരിച്ചുകൊണ്ട് ബ്രിട്ടീഷ് ഭരണകാലത്ത് ഇന്ത്യയിൽ മുനിസിപ്പൽ കോർപ്പറേഷൻ സംവിധാനം നിലവിൽ വന്നു.
പിന്നീട് 1762 ഓടെ ബോംബെ ( മുംബൈ ), കൽക്കട്ട ( കൊൽക്കത്ത ) എന്നിവിടങ്ങളിൽ മുനിസിപ്പൽ കോർപ്പറേഷനുകൾ നിലവിൽ വന്നു.
തിരുവള്ളൂർ ജില്ലയിലെ ആവഡി മുനിസിപ്പൽ കോർപ്പറേഷൻ 2019 ൽ രൂപീകരിച്ചു  ഇത് തമിഴ്‌നാട്ടിലെ 15-ാമത്തെ മുനിസിപ്പൽ കോർപ്പറേഷനാണ്.
ആവഡി മുനിസിപ്പൽ കോർപ്പറേഷനിൽ 48 വാർഡുകളാണുള്ളത്.
65 ചതുരശ്രമീറ്റർ വിസ്തീർണ്ണമുള്ള ഈ നഗരത്തിൽ 6.1 ലക്ഷം ജനസംഖ്യയുണ്ട്.
നിരവധി പ്രധാന വ്യവസായങ്ങളുടെ കേന്ദ്രമാണ് ഈ നഗരം.
ഒരു മേയർ, കമ്മീഷണർ, നഗരസഭാ കൗൺസിൽ, വിവിധ സ്റ്റാൻഡിംഗ് കമ്മിറ്റികൾ എന്നിവയും വിവിധ പ്രവർത്തനങ്ങൾ സുഗമമാക്കുന്നതിന് ഒരു വാർഡ് കമ്മിറ്റികളും ചേർന്നതാണ് ആവഡി മഹാനഗരസഭയുടെ ഭരണ സംവിധാനം.
നിലവിൽ മേയർ ജി. ഉദയകുമാറും മുനിസിപ്പൽ കമ്മീഷണർ കെ.തർപ്പഗരാജ് ഐഎഎസും ആണ്.
മുൻപുണ്ടായിരുന്ന ആവഡി മുനിസിപ്പാലിറ്റിയിലെ 48 വാർഡുകളും അതിനോട് ചേർന്നുള്ള ആവടി, തിരുമുല്ലൈവോയൽ, കോവിൽപത്തഗൈ, മിട്ടനമല്ലി, പട്ടാഭിരം, പരുത്തിപ്പാട്ട്, ഹൗസിംഗ് ബോർഡ് തുടങ്ങിയ പ്രദേശങ്ങളിലെ തദ്ദേശ ഭരണ പ്രദേശങ്ങളും ഉൾപ്പെടുത്തിയാണ് ആവടി കോർപ്പറേഷൻ സ്ഥാപിച്ചത്.
/link
ഭാവിയിൽ തിരുവേർക്കാട്, പൂനമല്ലി, തിരുനിൻറവൂർ, വാനഗരം, നെമിലിച്ചേരി വേപ്പംപാട്ട്, ആയത്തൂർ തുടങ്ങിയ തദ്ദേശ സ്വയംഭരണ സ്ഥാപനങ്ങളിലെ ചില പ്രദേശങ്ങൾ ആവടി കോർപറേഷനിൽ ലയിപ്പിക്കാൻ സാധ്യതയുണ്ട്.
ആകെയുള്ള 48 വാർഡുകളെ   4 സോണുകളിലായി തിരിച്ച് സോണൽ ഓഫീസുകളുടെ കീഴിലാണ് ആവഡി സിറ്റി മുനിസിപ്പൽ കോർപ്പറേഷനിലെ ഭരണ സംവിധാനം പ്രവർത്തിക്കുന്നത്.
സോൺ 1
സോൺ 1ൽ 12 വാർഡുകൾ ഉൾപ്പെടുന്നു.
1 മുതൽ 5, 11, 12, 15 - 19 വരെയുള്ള വാർഡുകൾ ഈ സോണിൽ ഉൾപ്പെടുന്നു.
സോൺ 2
സോൺ 2ൽ 12 വാർഡുകൾ ഉൾപ്പെടുന്നു.
6 മുതൽ 10 വരെയുള്ള വാർഡുകൾ, 25 - 30, 32 എന്നിവ ഈ സോണിൽ ഉൾപ്പെടുന്നു.
സോൺ 3
സോൺ 3ൽ 12 വാർഡുകൾ ഉൾപ്പെടുന്നു.
31, 33 മുതൽ 35, 40 മുതൽ 44, 46 മുതൽ 48 വരെയുള്ള വാർഡുകൾ ഈ സോണിൽ ഉൾപ്പെടുന്നു.
സോൺ 4
സോൺ 4ൽ 12 വാർഡുകൾ ഉൾപ്പെടുന്നു.
13, 14, 20 മുതൽ 24, 36 മുതൽ 39, 45 വരെയുള്ള വാർഡുകൾ ഈ സോണിൽ ഉൾപ്പെടുന്നു.
ആവണംകോട് സരസ്വതി ക്ഷേത്രം ആവണംകോട് സരസ്വതി ക്ഷേത്രം
കേരളത്തിലെ എറണാകുളം ജില്ലയിലെ നെടുമ്പാശ്ശേരി ഗ്രാമപഞ്ചായത്തിലുള്ള ‍ ആവണംകോട് പ്രദേശത്ത് സ്ഥിതിചെയ്യുന്ന സരസ്വതി ക്ഷേത്രമാണ് ആവണംകോട് സരസ്വതി ക്ഷേത്രം .
സരസ്വതിയാണ് ഇവിടത്തെ പ്രധാന പ്രതിഷ്ഠ.
മിഥുനമാസത്തിലെ പൂയം നാളാണ് പ്രതിഷ്ഠാദിനം.
മണ്ഡപത്തിന്റെ ചുവട്ടിലായി സരസ്വതീദേവിയുടെ വാഹനമായ സിംഹത്തിന്റെ പ്രതിഷ്ഠയും പ്രദക്ഷിണവഴിയിൽ ഗണപതിയുടെ പ്രതിഷ്ഠയും ഉണ്ട്.
പരശുരാമൻ പ്രതിഷ്ഠ നടത്തി എന്നു വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങളിൽ ഒന്നാണ് ഈ ക്ഷേത്രം.
കേരളത്തിലെ ഒരു പ്രധാന വിദ്യാരംഭ ക്ഷേത്രമാണിത് .
ചിത്രശാല അവലംബങ്ങൾ ↑ ↑ Aavanamokode Saraswathi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഐസിക്കിൾ ഇംഗ്ലീഷ് വിലാസം https://ml.wikipedia.org/wiki/Icicle Icicles on a tree
ഒരു വസ്തുവിൽ നിന്ന് വെള്ളം തുള്ളിയായി പൊഴിക്കുകയോ വീഴുകയോ ചെയ്തതിനുശേഷം തണുത്തുറയുമ്പോൾ രൂപംകൊണ്ട കുന്തമുനപോലെയുള്ള ഐസ് ആണ് ഐസിക്കിൾ .
തിളക്കമുള്ളതും പ്രഭാപൂർവ്വമായതും ആയ തെളിഞ്ഞകാലാവസ്ഥയിൽ മഞ്ഞോ ഐസോ സൂര്യപ്രകാശം അല്ലെങ്കിൽ മറ്റ് ഊർജ്ജ സ്രോതസ്സോ കൊണ്ട് ഉരുകിയതിനുശേഷം വെള്ളം തുള്ളിയായി ഇറ്റിറ്റു വീഴുന്ന അവസ്ഥയിൽ ക്രമേണ വെള്ളം ചോർന്നുപോകുകയും പലതവണ ഈ രീതി തുടർന്നതിനുശേഷം വീണ്ടും ഉറഞ്ഞ് ഐസാകുമ്പോൾ ഐസിക്കിൾ ഉണ്ടാകുന്നു.
ക്ഷതം, പരിക്കുകൾ
ഐസിക്കിളുകൾ സുരക്ഷയ്ക്ക് ഭീഷണിയും അപകടങ്ങൾ സൃഷ്ടിക്കാനും കഴിയുന്നു.
1776-ൽ ഐസിക്കിൾ വീണു കൊല്ലപ്പെട്ട ഒരു ഇംഗ്ലീഷ് ചെറുപ്പക്കാരൻറെ കഥ പലപ്പോഴും വിവരിക്കപ്പെട്ടിരുന്നു.
അവലംബം വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
ഐസോജാർവി ദേശീയോദ്യാനം
ഐസോജാർവി ദേശീയോദ്യാനം ( ഫിന്നിഷ് : Isojärven kansallispuisto ) മദ്ധ്യ ഫിൻലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഇത് 19 ചതുരശ്ര കിലോമീറ്റർ (7.3 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്നു.
1982 ൽ രൂപീകരിക്കപ്പെട്ട ദേശീയോദ്യാനമാണിത്.
സ്കോട്ട് പൈൻ, നോർവേ സ്പ്രൂസ്, ചതുപ്പു നിലങ്ങൾ എന്നിവ ചേർന്ന ഭൂപ്രകൃതിയാണിവിടെ.
ഈ പ്രദേശത്ത് ആദ്യകാല മനുഷ്യവാസത്തിൻറെയും കൃഷിയുടെയും തെളിവുകൾ കണ്ടെത്തിയിട്ടുണ്ട്.
ദേശീയോദ്യാനം ഇസോജാർവി എന്ന തടാകത്തിൻെറ പേരിലാണ് അറിയപ്പെടുന്നത്.
ഐസോടോൺ ഇംഗ്ലീഷ് വിലാസം https://ml.wikipedia.org/wiki/Isotone Nuclide half-lives colorcoded
ഒരേ ന്യൂട്രോൺ സംഖ്യയും N, എന്നാൽ വ്യത്യസ്ത പ്രോട്ടോൺ സംഖ്യയുമുള്ള Z രണ്ട് ന്യൂക്ലൈഡുകൾ ഐസോടോണുകളാണ് .
ഉദാഹരണത്തിന്, ബോറോൺ-12 ഉം കാർബൺ-13.
ഇവ രണ്ടിന്റേയും ന്യൂക്ലിയസ്സുകളിൽ 7 ന്യൂട്രോണുകൾ അടങ്ങിയിരിക്കുന്നു.
അതുപോലെ 36 S, 37 Cl, 38 Ar, 39 K, and 40 Ca ഇവയെല്ലാം 20 ന്യൂട്രോണുകൾ അടങ്ങിയിട്ടുള്ള ഐസോടോണുകളാണ്.
" ഒരേ വലിച്ചു നീട്ടൽ" എന്ന് അർത്ഥം വരുന്ന ഗ്രീക്ക് വാക്കിനോടുള്ള സാമ്യം ഒഴിവാക്കാൻ വേണ്ടി ജർമ്മൻ ഭൗതികശാസ്ത്രജ്ഞനായ K. Guggenheimer ആണ് isotope ലെ p യ്ക്ക് പകരം neutron ലെ n എന്ന വാക്ക് ചേർത്ത് വാക്ക് രൂപീകരിച്ചത്.
നിരീക്ഷിച്ചതിൽ  സ്ഥിരതയുള്ള ന്യൂക്ലൈഡുകൾ ഏറ്റവും കൂടുതലുള്ളത് 50 ഐസോടോണുകൾക്കും (5; 86 Kr, 88 Sr, 89 Y, 90 Zr, 92 Mo) 82 ഐസോടോണുകൾക്കുമാണ് (6; 138 Ba, 139 La, 140 Ce, 141 Pr, 142 Nd, 144 Sm).
19, 21, 35, 39, 45, 61, 89, 115, 123, 127 എന്നീ ന്യൂട്രോൺ നമ്പറുകൾക്ക് സ്ഥിരതയുള്ള ഐസോടോണുകൾ ഇല്ല.
43, 61, 83 എന്നീ പ്രോട്ടോൺ നമ്പറുകൾക്ക് സ്ഥിരതയുള്ള ഐസോടോപ്പുകൾ ഇല്ല.
ന്യൂക്ലിയസ്സിൽ പൂർണ്ണമായ ഷെല്ലുകൾ രൂപീകരിക്കുന്ന ന്യൂക്ലിയോണുകളുടെ എണ്ണമായ മാജിക്ക് നമ്പറുകളുമായി ഇത്  ബന്ധപ്പെട്ടിരിക്കുന്നു.
ഉദാ: 2, 8, 20, 28, 50, 82, 126.
1 ( 2 H and 3 He), 5 ( 9 Be and 10 B), 7 ( 13 C and 14 N), 55 ( 97 Mo and 99 Ru), 107 ( 179 Hf and 180m Ta) എന്നിവയൊഴിച്ച് ഒന്നിൽക്കൂടുതൽ സ്ഥിരതയൂള്ള ന്യൂക്ലൈഡുകൾക്ക് ഒരേ ഒറ്റ സംഖ്യാ ന്യുട്രോൺ നമ്പർ ഉണ്ടായിരിക്കുകയില്ല.
ഒറ്റ സംഖ്യാ ന്യുട്രോൺ സംഖ്യകളോടുകൂടിയ സ്ഥിരതയുള്ള ന്യൂക്ലൈഡും  primordial radionuclide ഉം  27 ( 50 V), 65 ( 113 Cd), 81 ( 138 La), 85 ( 147 Sm), and 105 ( 176 Lu) ഇവയാണ്.
രണ്ട് primordial nuclides കളോടുകൂടിയ ന്യൂട്രോൺ സംഖ്യകൾ ഉള്ളവ 88 ( 151 Eu, 152 Gd) and 112 ( 187 Re, 190 Os) എന്നിവയാണ്.
ഇതും കാണുക Isotopes are nuclides having the same number of protons ; e.g. carbon-12 and carbon-13.
Isobars are nuclides having the same mass number (i.e. sum of protons plus neutrons); e.g. carbon-12 and boron-12.
Nuclear isomers are different excited states of the same type of nucleus.
A transition from one isomer to another is accompanied by emission or absorption of a gamma ray , or the process of internal conversion .
(Not to be confused with chemical isomers .) കുറിപ്പുകൾ
ഐസിസ്
പുരാതന ഈജിപ്റ്റിൽ ആരാധിച്ചിരുന്ന ഒരു സുപ്രധാന ദേവതയാണ് ഐസിസ് .
(ഇംഗ്ലീഷ്: Isis ( / ˈ aɪ s ɪ s / ; പുരാതന ഗ്രീക്ക് : Ἶσις IPA: [îː.sis] ); ഐസിസ് ദേവതയെ ആദ്യമായി ആരാധിച്ചത് ഈജിപ്റ്റുകാർ ആയിരുന്നെങ്കിലും പിന്നീട് റോമൻ സാമ്രാജ്യത്തിലേക്കും ശേഷം ഗ്രീക്കൊ-റോമൻ കാലഘട്ടത്തിലേക്കും ഐസിസ് ആരാധന സംക്രമിച്ചിരുന്നു.
ആധുനികകാലത്ത് ചില മതങ്ങളിലും ഐസിസ് ആരാധന നിലനിൽക്കുന്നുണ്ട്
ശ്രേഷ്ഠയായ മാതവായും ഭാര്യയായുമാണ് ഈജിപ്ഷ്യർ ഐസിസിനെ കണ്ടിരുന്നത്.
പ്രകൃതി, ഇന്ദ്രജാലം എന്നിവയുടെ അധിപയും ഐസിസ് ആയിരുന്നു.
അടിമകൾ , പാപികൾ , കലാകാരന്മാർ എന്നിവരുടെ മിത്രമായും ഐസിസ് അറിയപ്പെട്ടിരുന്നു.
എങ്കിലും ധനികരും, കന്യകമാരും, പ്രഭുക്കന്മാരും ഭരണാധികാരികളുമെല്ലാം ഐസിസ് ദേവിയെ ആരാധിച്ചുവന്നിരുന്നു.
രാജാക്കന്മാരുടെയും രാജയോഗത്തിന്റെയും ദേവനായ ഹോറസ് , ഐസിസ്ന്റെ പുത്രനാണ് എന്നാണ് വിശ്വാസം (എങ്കിലും ചില വിശ്വാസപ്രകാരം ഹാത്തോറിന്റെ പുത്രനാണ് ഹോറസ്).
പരേതരുടേയും കുട്ടികളുടേയും ദേവതയായും ഐസിസ് അറിയപ്പെട്ടിരുന്നു.
"സിംഹാസനം" എന്നാണ് ഐസിസ് എന്ന വാക്കിനർഥം.
അതുകൊണ്ട് തന്നെ ഐസിസിന്റെ കിരീടത്തിൽ ഒരു സിംഹാസനത്തിനെ രൂപം കാണാം.
സിംഹാസനത്തിന്റെ അഥവാ രാജാധികാരത്തിന്റ്റെ മനുഷ്യരൂപം എന്ന നിലയിൽ ഐസിസ് ദേവി, ഫറവോ മാരുടെ ശക്തിയേയും പ്രധിനിധികരിക്കുന്നു .
ഫറവോമാരെ ഐസിസ് ദേവിയുടെ പുത്രന്മാരായ് കരുതിയിരുന്നു, ഐസിസ് നൽകിയ സിംഹാസനത്തിലാണ് ഫറവോമാർ ഉപവിഷ്ഠരാകുന്നത് എന്നാണ് വിശ്വാസം.
ഈജിപ്റ്റിലൊട്ടാകെ ഐസിസ് ആരാധന നിലനിന്നിരുന്നു.
ഭൂമിയുടെ ദേവനായ ഗെബിന്റെയും , ആകാശത്തിന്റെ ദേവിയായ നട്ടിന്റെയും , പുത്രിയാണ് ഐസിസ് ദേവി എന്നാണ് ഐതിഹ്യം.
തന്റെ സഹോദരനായ ഒസൈറിസിനെയാണ് ഐസിസ് വിവാഹം ചെയ്തത്.
ഇവരുടെ പുത്രനാണ് ഹോറസ്.
ഒസൈറിസിനെ സെത്ത് വധിക്കുകയും ,പിന്നീട് തന്റെ മാന്ത്രിക ശക്തിയാൽ ഐസിസ് ഒസൈറസിന്റെ ശരീരഖണ്ഡങ്ങൾ കൂട്ടിവെച്ച് പുനരുജ്ജീവിപ്പിക്കുകയും ചെയ്തു.
ഗ്രീക്കൊ റോമൻ കാലഘട്ടത്തിൽ ഈ ഐതിഹ്യകഥ പരക്കെ വിശ്വസിച്ചിരുന്നു.
ആണ്ടുതോറും നൈലിൽ ഉണ്ടായിരുന്ന പ്രളയം, ഒസൈറസിനെയോർത്ത് ദുഃഖത്താൽ ഐസിസ് ഒഴുക്കിയ കണ്ണുനീർ കാരണമാണ് എന്ന് പുരാതന ഈജിപ്ഷ്യർ വിശ്വസിച്ചിരുന്നു.
ക്രൈസ്തവ മതം അധിനിവേശിക്കുന്നതുവരെ വളരെ ശക്തമായിത്തന്നെ ഐസിസ് വിശ്വാസം നിലനിന്നിരുന്നു.
തന്റെ പുത്രനായ ഹോറസിനെ മുലയൂട്ടുന്ന ഐസിസ് ദേവിയുടെ പ്രതിപാദ്യം പിന്നീട് അഞ്ചാം നൂറ്റാണ്ട് മുതൽ ഉണ്ണിയേശുവിനെ മുലയൂട്ടുന്ന മേരി എന്ന സങ്കല്പമായി ക്രൈസ്തവവൽക്കരിക്കപ്പെട്ടു.
ഐസിസ് ആരാധന പ്രാരംഭം പൗരാണിക ഈജിപ്ഷ്യൻ കാലഘട്ടം ക്ഷേത്രങ്ങളും ആചാരങ്ങളും ഫിലെയിലെ ഐസിസ് ക്ഷേത്രം .
The Court.
Wilbour Library of Egyptology, ബ്രൂക്ലിൻ മ്യൂസിയം ഫിലെയിലെ ഐസിസ് ക്ഷേത്രം.
, n.d. Brooklyn Museum Archives ഫിലെയിലെ ഐസിസ് ക്ഷേത്രത്തിലെ തൂണുകൾ.
, n.d. Brooklyn Museum Archives ഫിലെയിലെ ഐസിസ് ക്ഷേത്രം, n.d., Brooklyn Museum Archives പ്രാധിനിത്യം അവലംബം ↑ R.E Witt, Isis in the Ancient World , p. 7, 1997, ISBN 978-0-8018-5642-6 ↑ ↑ Veronica Ions, Egyptian Mythology , Paul Hamlyn, 1968, ISBN 978-0-600-02365-4 ↑ Henry Chadwick, The Church in Ancient Society: From Galilee to Gregory the Great , Oxford University Press, 2003, p. 526, ISBN 978-0-19-926577-0 ↑ Loverance, Rowena (2007).
Christian Art .
Cambridge, MA: Harvard University Press .
p. 117.
ISBN 978-0-674-02479-3
ഐസോപോഡ് ഇംഗ്ലീഷ് വിലാസം https://ml.wikipedia.org/wiki/Isopoda
വെള്ളത്തിലും കരയിലും ഒരുപോലെ ജീവിക്കാൻകഴിയുന്ന നിരവധി കാലുകളുള്ള പുറംതോടുള്ള ഈ ചെറുജീവിയെ ബ്രസീലിലാണ് കണ്ടെത്തിയത്.9 മില്ലീമീറ്റർ മാത്രമാണ് വലിപ്പം.
കാഴ്ചയും നിറവും ഇല്ല.
മണ്ണുകൊണ്ടുള്ള കൂട്ടിൽ വാസം.
ലുയിയുനിസ്കസ് യുയിനെസിസ് എന്നാണ് ഈ ജീവിക്ക് നൽകിയിരിക്കുന്ന പേർ.
ഐസോനിയാസിഡ് ഇംഗ്ലീഷ് വിലാസം https://ml.wikipedia.org/wiki/Isoniazid
ക്ഷയരോഗത്തിന് നിലവിലുള്ള മരുന്നുകളിൽ ഒന്നാണ് ഐസോനിയാസിഡ് .
ക്ഷയത്തിന് ഇത് റിഫാംപിസിൻ , പൈറാസിനമൈഡ് , സ്ട്രെപ്റ്റോമൈസിൻ അല്ലെങ്കിൽ എത്താംബ്യൂട്ടോൾ എന്നിവയ്ക്കൊപ്പം ഉപയോഗിക്കുന്നു.
അവലംബം ബാഹ്യ ലിങ്കുകൾ Core Curriculum on Tuberculosis (2000) Division of Tuberculosis Elimination, Centers for Disease Control and Prevention See Chapter 6, Treatment of LTBI Regimens – Isoniazid :: See Chapter 7 – Treatment of TB Disease Monitoring – Adverse Reactions to First-line TB Drugs – Isoniazid :: See Table 5 First-Line Anti-TB Medications Isoniazid Overdose: Recognition and Management Archived 2011-11-01 at the Wayback Machine .
American Family Physician 1998 Feb 15
ഐസൈറ്റ് ഇംഗ്ലീഷ് വിലാസം https://ml.wikipedia.org/wiki/ISight
ആപ്പിൾ പുറത്തിറക്കിയിരുന്ന ഒരു വെബ് ക്യാമറയാണ് ഐസൈറ്റ് .
ഫയർവയർ കേബിൾ മുഖേനയാണ് ക്യാമറ കമ്പ്യൂട്ടറുമായി ബന്ധിപ്പിക്കുന്നത്.
149 യുഎസ് ഡോളറാണ് ഇതിന്റെ വില.
ഒരു ഫയർവയർ കേബിൾ വഴി ഒരു കമ്പ്യൂട്ടറിലേക്ക് കണക്റ്റ് ചെയ്‌ത്, നിലവിലുള്ള ആപ്പിൾ ഡിസ്‌പ്ലേ, ലാപ്‌ടോപ്പ് കമ്പ്യൂട്ടർ, ഓൾ-ഇൻ-വൺ ഡെസ്‌ക്‌ടോപ്പ് കമ്പ്യൂട്ടർ അല്ലെങ്കിൽ പരന്ന പ്രതലത്തിൽ ഫിറ്റ് ചെയ്യുന്നതിന് വേണ്ടി ഒരു കൂട്ടം മൗണ്ടുകൾ സഹിതം വന്നു.
2003-ലെ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ ആപ്പിൾ ഐസൈറ്റ് അവതരിപ്പിച്ചു, ആപ്പിളിന്റെ വീഡിയോ കോൺഫറൻസിംഗ് ക്ലയന്റായ ഐചാറ്റ് എവി(iChat AV)-യ്‌ക്കൊപ്പം ഇത് ഉപയോഗിക്കാൻ ഉദ്ദേശിച്ചുള്ളതാണ്.
ഐമൂവി(iMovie (പതിപ്പ് 4 ഉം അതിനുശേഷവും)) ഉപകരണത്തിൽ നിന്ന് വീഡിയോ ക്യാപ്‌ചർ ചെയ്യാനും ഉപയോഗിക്കാം.
2005 ഏപ്രിലിൽ, ഓഡിയോ പ്രകടനം മെച്ചപ്പെടുത്തുന്നതിനായി ഐസൈറ്റിനായി ആപ്പിൾ ഒരു ഫേംവെയർ അപ്‌ഡേറ്റ് പുറത്തിറക്കി.
2008 ഒക്‌ടോബർ 13 മുതൽ, ആപ്പിൾ ഓൺലൈൻ സ്റ്റോറിലോ റീട്ടെയിൽ ലൊക്കേഷനുകളിലോ എക്‌സ്‌റ്റേണൽ ഐസൈറ്റ് ലഭ്യമല്ല.
രൂപകല്പന
¼-ഇഞ്ച് സിസിഡി സെൻസറാണ് ഐ സൈറ്റിനുള്ളത്.
ഈ സിസിഡി സെൻസറിന് 640×480-പിക്സൽ വിജിഎ റെസല്യൂഷനുണ്ട്.
അവലംബം ↑ https://www.cnet.com/reviews/apple-isight-review/ ↑ https://www.apple.com/au/newsroom/2003/06/23Apple-Introduces-iChat-AV-and-iSight/
ഐസോടോപ്പ് പ്രമാണം:Https://commons.wikimedia.org/wiki/Category:Isotopes https://commons.wikimedia.org/wiki/Category:Isotopes ഇംഗ്ലീഷ് വിലാസം https://ml.wikipedia.org/wiki/Isotope
ഒരു മൂലകത്തിന്റെ ന്യൂട്രോണുകളുടെ എണ്ണം അതേ മൂലകത്തിന്റെ മറ്റൊന്നിലെ എണ്ണത്തിൽ നിന്നും വിഭിന്നമാണെങ്കിൽ വ്യത്യസ്ത അണുകേന്ദ്രങ്ങളുള്ള ഒരേ മൂലകത്തിന്റെ അണുക്കളെ ഐസോട്ടോപ്പുകൾ എന്നു പറയാം.
അതായത് ഒരേ അണു സംഖ്യയും വ്യത്യസ്ത പിണ്ഡസംഖ്യയും ഉള്ളവയാണ്‌ "ഐസോട്ടോപ്പുകൾ".1900 ൽ 'ഫ്രെഡറിക് സോഡി' എന്ന ശാസ്ത്രജ്ഞനാണ്‌ ഐസോട്ടോപ് എന്ന പദം ആദ്യമുപയോഗിച്ചത്.
ഐസോട്ടോപ്പുകൾ ഒരു മൂലകത്തിന്റെ വിവിധ പതിപ്പുകളാണ്‌.
ഒരു മൂലകത്തിന്റെ ഐസോട്ടോപ്പുകൾക്ക് ഒരേ അണുസംഖ്യയായിരിക്കും അതുകൊണ്ട് ഒരേ രാസഗുണങ്ങളും അവപ്രകടിപ്പിക്കുന്നു.
എന്നാൽ അണുഭാരം വ്യത്യസ്തമായതിനാൽ സാന്ദ്രത പോലുള്ള ഭൗതികഗുണങ്ങൾ വ്യത്യസ്തമായിരിക്കും.
ന്യൂക്ലിയോൺ സംഖ്യ അഥവാ മാസ്‌നമ്പർ (അണുവിലെ പ്രോട്ടോണുകളുടേയും ന്യൂട്രോണുകളുടേയും ആകെ എണ്ണം) ഉപയോഗിച്ചാണ് ഐസോട്ടോപ്പുകളെ തരംതിരിക്കുന്നത്.
ഉദാഹരണത്തിന് കാർബണിന്റെ ഏറ്റവും സാധാരണമായ ഐസോട്ടോപ്പ് ആണ് കാർബൺ-12 (ആറു വീതം പ്രോട്ടോണുകളും ന്യൂട്രോണുകളും ഇതിന്റെ അണുകേന്ദ്രത്തിൽ അടങ്ങിയിരിക്കുന്നു).
കാർബണിന്റെ മറ്റൊരു ഐസോട്ടോപ്പായ കാർബൺ-14 -ൽ ആറു പ്രോട്ടോണും എട്ടു ന്യൂട്രോണുകളുമാണുള്ളത്.
കാർബൺ-14 ഒരു റേഡിയോ ആക്റ്റീവ് ഐസോട്ടോപ്പ് ആണ്.
ഹൈഡ്രജന്റെ പ്രകൃതിയിൽ കാണപ്പെടുന്ന മൂന്ന് ഐസോട്ടോപ്പുകളാണ് പ്രോട്ടിയം , ഡ്യുട്ടീരിയം , ട്രീറ്റിയം എന്നിവ (ഇവയിൽ ഒരു പ്രോട്ടോണും യഥാക്രമം 0, 1, 2 എന്നിങ്ങനെ ന്യൂട്രോണുകളും അടങ്ങിയിരിക്കുന്നു)
ഏറ്റവും കൂടുതൽ ഐസോടോപ്പുകൾ കണ്ടുപിടിക്കപ്പെട്ടിട്ടുള്ള മൂലകങ്ങൾ സീസിയവും , ബേരിയവും ആണ്‌ - 40 എണ്ണം വീതം.